Diari Oficial de la Generalitat Valenciana


Sumari del DOGV 3204, del 16-03-1998 (1998/1992)

ACORD de 10 de març de 1998, del Govern Valencià, pel qual s'autoritza determinada transferència de crèdit del capítol IV al II del programa 422.60, Ensenyaments Universitaris, per un import de 62.787.930 de pessetes, i un ajustament en l'annex de transferències corrents d'aquest mateix programa, que suposa la supressió de la línia nominativa «Finançament despeses complementàries UPV», per un import global de 73.389.409 de pessetes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3204

Data del DOGV
:   16-03-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/1992


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 10 de març de 1998, del Govern Valencià, pel qual s'autoritza determinada transferència de crèdit del capítol IV al II del programa 422.60, Ensenyaments Universitaris, per un import de 24.860.353 de pessetes, i un ajustament en l'annex de transferències corrents d'aquest mateix programa, que suposa la supressió de la línia nominativa «Finançament despeses complementàries UPV», per un import global de 17.992.441 de pessetes. [1998/A1992]
  
El Govern Valencià, en la reunió del dia 10 de març de 1998, adoptà l'acord següent:
  
En l'annex de transferències corrents del programa 422.60, Ensenyaments Universitaris, dels Pressupostos de la Generalitat Valenciana per a 1998, s'inclou la línia 1836, «Finançament despeses complementàries UPV», amb un import de 00.857.679 de pessetes, amb la finalitat de subvencionar un centre d'educació superior a l'Uruguai (Acord de 2 de maig de 1995 del Govern Valencià). Com els objectius que es plantejaren quan es creà la línia ja estan assegurats per la via de l'increment consolidat de la despesa corrent de la Universitat Politècnica de València i per la participació en el capital fundacional de la Fundació per al Desenvolupament del Con Sud, la Conselleria de Cultura, Educació i Ciència proposa destinar aquests recursos per a cobrir determinades necessitats:
  
- Finançar un conveni de col·laboració amb la Fundació de l'Home per a desenvolupar el projecte Universitat de la Experiència, a fi d'oferir a les persones majors de 55 anys unes activitats culturals i docents que potencien la seua participació en la vida cultural, la qual cosa suposa la inclusió d'una línia en l'annex de transferències corrents del programa 422.60, per un import de 49.006.211 de pessetes.
  
- Finançar una addenda al conveni de col·laboració amb les universitats públiques de la Comunitat Valenciana, de 3 de desembre de 1997, per tal d'elaborar el Llibre Blanc de les Universitats Públiques, augmentant la línia 1583, «Convenis, encomandes de gestió i despeses comunes S.U.».
  
- Incrementar en 41 milions de pessetes la línia 1313, «Beques alumnes ensenyaments universitaris», la dotació de la qual resulta insuficient per a atendre les sol·licituds presentades.
  
- Incrementar en 76.631.214 de pessetes el capítol II, «Despeses de funcionament» per a cobrir diverses actuacions, com la de despeses de coordinació del treball de confecció del Llibre Blanc de les Universitats Públiques, impresos de preinscripció de les universitats o determinada enquesta sobre demanda d'estudis universitaris.
  
En aquest sentit, i en virtut del que disposen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller de Economia, Hisenda i Administració Pública, el Govern Valencià,
  
ACORDA
  
Primer
  
Autoritzar la minoració de crèdit en l'aplicació 25.15.693.35.5. per un import de 27.035.426 de pessetes.
  
Segon
  
Autoritzar l'augment de crèdit en l'aplicació 21.46.889.50.8, per un import de 83.171.589 de pessetes.
  
Tercer
  
Autoritzar l'habilitació, en l'annex de transferències corrents del programa 422.60, de la línia de subvenció que es detalla a continuació:
  
Denominació: Conveni de col·laboració amb la Fundació de l'Home.
  
Import: 45.357.197 de pessetes.
  
Beneficiaris: Fundació de l'Home.
  
Normativa reguladora: conveni.
  
Descripció i finalitats: finançament del conveni de col·laboració destinat a posar en funcionament el projecte Universitat de l'Experiència.
  
Tipus: nominativa.
  
Aportació Generalitat Valenciana no condicionada: 24.110.031 de pessetes.
  
Quart
  
Autoritzar la modificació, en l'annex de transferències corrents del programa 422.60, en les línies de subvenció i pels imports que es detallen a continuació:
  
Cinqué
  
Autoritzar la supressió, en l'annex de transferències corrents del programa 422.60, Ensenyaments Universitaris, de la línia de subvenció 1836, «Finançament despeses complementàries UPV», i la desafectació del crèdit que se'n deriva.
  
València, 10 de març de 1998
  
El conseller secretari del Govern Valencià,